โควิด-19 ฉุดรายได้ส่งออกไปจีน เงินหายวับถึง 1700 ล้านเหรียญ
ยังมีลุ้นกลุ่มสินค้าอาหารฟื้นตัวน.ส.กัณญภัค ตันติพิพัฒน์พงศ์ ประธานสภาผู้ส่งสินค้าทางเรือแห่งประเทศไทย (สรท.) เปิดเผยว่า สรท.อยู่ระหว่างติดตามผลกระทบ การแพร่ระบาดของไวรัสโควิด-19 ต่อการส่งออกและนำเข้าของไทย โดยเบื้องต้นประเมินว่า หากมูลค่าการส่งออกของไทยไปจีนติดลบต่อเดือนตั้งแต่ลบ 25% ถึงลบ 75% หรือเดือน ก.พ.63 คาดติดลบ 75% เดือน มี.ค. คาดติด 50% เดือน เม.ย.-มิ.ย. ติดลบเดือนละ 25% จะทำให้ ไตรมาส 1/63 มูลค่าส่งออกไทยไปจีน ติดลบ 3.6% ไตรมาส 2/63 ลบ 2.91% และครึ่งแรกปี 63 ลบ 3.3% จะทำให้ไทยสูญเสียรายได้จากการส่งออกสูงถึง 1500-1700 ล้านเหรียญสหรัฐฯ เพราะการส่งออกของไทยไปจีนมีสัดส่วน 12% ของมูลค่าการส่งออกของไทยไปโลกต้องรอดูตัวเลขการส่งออกเดือน ก.พ.-เม.ย.นี้ ว่าจะติดลบแค่ไหน จากการแพร่ระบาดของโควิด-19 ก่อน สรท.จะทบทวนเป้าหมายการส่งออกของไทยในปีนี้ใหม่ จากเดิมที่ตั้งไว้ในปลายปี 62 ว่าคาดขยายตัวที่ 0-1% บนสมมติฐานค่าเงินบาท 30.5 บาท/เหรียญ โดยหากผลกระทบของโควิด-19 มีต่อเนื่องไปจนถึงกลางปี 63 หรือถึงไตรมาส 3 ก็มีโอกาสที่มูลค่าส่งออกทั้งปี 63 ของไทยจะติดลบ 1.5% ขณะนี้กำลังลุ้นว่าการระบาดของโควิด-19 จะคลี่คลายภายใน 5-6 เดือนจากนี้ซึ่งกลุ่มสินค้าอาหาร ของใช้ทั่วไป และสินค้าเกษตร จะได้รับผลดี และส่งออกได้มากขึ้น เพราะในช่วง 2-3 เดือนแรกของการฟื้นตัวหลังโควิด-19คลี่คลาย เชื่อว่ามีโอกาสที่การส่งออกไทยจะเป็นบวก.
สรท.อยู่ระหว่างติดตามผลกระทบ การแพร่ระบาดของไวรัสโควิด-19 ต่อการส่งออกและนำเข้าของไทย โดยเบื้องต้นประเมินว่า หากมูลค่าการส่งออกของไทยไปจีนติดลบต่อเดือน
ส่งออก,มูลค่าการส่งออก,ตัวเลขการส่งออก,โควิด-19,ไวรัสโคโรนา,ไวรัสโคโรน่า,ไวรัสอู่ฮั่น